Sakinlər deyir ki, küçədə yalnız bir yerdə zibil qutuları var. Bu isə onların tələbatını ödəmir. Yaxınlıqda yerləşən Vərəm Dispanserinin zibillərinin də burada yaşamağı məşəqqətə çevirib. İsti yay günlərində sakinlər üfunətdən, həşəratların əlindən evlərində belə otura bilmir. Bir sözlə ensiz, dar küçədə qoyulan məişət tullantıları qutuları sözün əsl mənasında xəstəlik, epidemiya, virus mənbəyinə çevrilib. Günlərlə qalaqlanan zibil sakinlərin yaşayışını dözülməz həddə çatdırıb.